b'\n_START_ARTICLE_\nGuo Ziyi\n_START_PARAGRAPH_\nGuo Ziyi (eller Kuo Tzu-i; tradisjonell kinesisk: \xe9\x83\xad\xe5\xad\x90\xe5\x84\x80, forenklet kinesisk: \xe9\x83\xad\xe5\xad\x90\xe4\xbb\xaa, Hanyu Pinyin: Gu\xc5\x8d Z\xc7\x90y\xc3\xad, Wade-Giles: Kuo\xc2\xb9 Tzu\xc2\xb3-i\xc2\xb2; f\xc3\xb8dt 29. januar 698 i prefekturet Hua i Kina, d\xc3\xb8d 9. juli 781), formelt prins Zhongwu av Fenyang (\xe6\xb1\xbe\xe9\x99\xbd\xe5\xbf\xa0\xe6\xad\xa6\xe7\x8e\x8b), var den Tang-generalen som til slutt fikk slutt p\xc3\xa5 An Lushan-oppr\xc3\xb8ret (An-Shi-oppr\xc3\xb8ret). Han var dessuten med p\xc3\xa5 felttog mot Uighur-khaganatet og mot Det tibetanske rike. Han ble ansett som en av de mest mektige av Tang-dynastiets generaler b\xc3\xa5de f\xc3\xb8r og etter An-Shi-oppr\xc3\xb8ret.\n_START_SECTION_\nStjernen Lu\n_START_PARAGRAPH_\nEtter sin d\xc3\xb8d ble han \xc3\xa6ret i kinesisk mytologi som en \xc2\xabud\xc3\xb8delig\xc2\xbb, som guddommen for rikdom og lykke (stjernen Lu innen Fu Lu Shou). Dette var neppe noe som var opp hans gate, for i levende live var han nestoriansk kristen.'